Úradný vestník L 123 , 27/04/2004 S. 0007 - 0010



Nariadenie Komisie (ES) č. 771/2004 z 23. apríla 2004, ktorým sa stanovujú prechodné opatrenia súvisiace s ďalším používaním prípravkov na ochranu rastlín s obsahom určitých účinných látok po vstupe nových členských štátov do Európskej únie (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 odsek 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 42, so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh [1], a najmä na jej štvrtý pododsek článku 8 odsek 2, keďže: (1) Nariadenie Komisie (ES) č. 2076/2002 [2] a rozhodnutie Komisie 2002/928/ES [3] obsahujú ustanovenia o nezaradení určitých účinných látok do prílohy I k smernici 91/414/EHS a o zrušení členskými štátmi všetkých povolení pre prípravky na ochranu rastlín s obsahom týchto účinných látok. (2) Maďarsko požiadalo o prechodné opatrenia pre niektoré účinné látky tak, aby zabezpečilo postupné ukončenie ich výroby alebo aby bolo umožnené predloženie dokumentačného súboru údajov, ktoré vyhovuje požiadavkám smernice 91/414/EHS. (3) Každé prechodné opatrenie potrebné na uľahčenie prechodu z režimu existujúceho v nových členských štátoch na režim vyplývajúci z uplatňovania fytosanitárnych pravidiel je obmedzené na tri roky nasledujúce po dátume vstupu. (4) Niekoľko nových členských štátov oznámilo Komisii, že na ich trhu sú účinné látky, ktoré neboli na trhu v súčasných členských štátoch. Je primerané ustanoviť, že tieto účinné látky môžu zostať na trhu, aby ich bolo možné preskúmať v štvrtej etape programu preskúmania. (5) Opatrenia ustanovené týmto nariadením sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Členský štát uvedený v stĺpci B prílohy I zabezpečí, aby sa povolenia pre prípravky na ochranu rastlín s obsahom účinných látok uvedených v stĺpci A zrušili najneskôr do dátumu uvedeného v stĺpci C. Zabezpečí, aby sa ďalšie používanie akceptovalo len vtedy, ak nemá žiadny škodlivý vplyv na zdravie ľudí alebo zvierat ani žiadny neprijateľný vplyv na životné prostredie. Článok 2 Členské štáty môžu povoliť alebo opätovne povoliť uvádzanie na trh prípravkov na ochranu rastlín s obsahom účinných látok uvedených v prílohe II do 30. apríla 2007, pokiaľ sa pred týmto dátumom neprijme rozhodnutie, že táto účinná látka nebude zaradená do prílohy I k smernici 91/414/EHS. Článok 3 Toto nariadenie nadobúda účinnosť dňom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. apríla 2004 Za Komisiu David Byrne člen Komisie [1] Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2004/30/ES (Ú. v. EÚ L 77, 13.3.2004, s. 50). [2] Ú. v. ES L 319, 23.11.2002, s. 3. Nariadenie naposledy zmenené a doplnené nariadením (ES) č. 1336/2003, (Ú. v. EÚ L 187, 26.7.2003, s. 21). [3] Ú. v. ES L 322, 27.11.2002, s. 53. -------------------------------------------------- PRÍLOHA I Zoznam uvedenż v člįnku 1 Stĺpec A Účinná látka | Stĺpec B Členský štát | Stĺpec C Dátum | Benomyl | Maďarsko | 31.12.2005 | Beta-cypermetrín | Maďarsko | 31.12.2005 | Butylát | Maďarsko | 30.4.2006 | Cykloát | Maďarsko | 30.4.2006 | EPTC (etyldipropyltiokarbamát) | Maďarsko | 30.4.2006 | -------------------------------------------------- PRÍLOHA II - (1R)-1,3,3-trimetyl-4,6-dioxatricyklo[3.3.1.02,7]nonán (lineatín) - (3-benzyloxykarbonyl-metyl)-2-benzotiazolinón (benzolinón) - (E)-2-Metyl-6-metylén-2,7-oktadién-1-ol (myrcenol) - (E)-2-Metyl-6-metylén-3,7-oktadién-2-ol (izomyrcenol) - (E,Z)-8,10-tetradekadienyl - 1, 3, 5-tir-(2-hydroxyetyl)-hexa-hydro-s-triazýn - 1-metoxy-4-propenylbenzén (anetol) - 1-metyl-4-izopropylidéncyklohex-1-én (terpinolén) - 2,6,6-trimetylbicyklo[3.1.1]hept-2-én (alfa-pinén) - 2-etyl-1,6-dioxaspiro-(4,4)-nonán (chalkográn) - 2-hydroxyetylbutylsulfid - 2-merkaptobenzotiazol - Sodná soľ 2-metoxy-5-nitrofenolu - 2-metoxypropan-1-ol - 2-metoxypropan-2-ol - 2-metyl-6-metylén-2,7-oktadién-4-ol (ipsdienol) - 2-metyl-6-metylén-7-oktén-4-ol (ipsenol) - 3,7,7-trimetylbicyklo[4.1.0]hept-3-én (3-karén) - 3-metyl-3-buten-1-ol - 3-fenyl-2-propenal (cinamaldehyd) - 4,6,6-trimetyl-bicyklo[3.1.1]hept-3-en-ol,((S)-cis-verbenol) - Agrobacterium radiobacter K 84 - Asfalty - Kmeň IBE 711 vírusu Bacillus subtilis - Baculovirus GV - Benzotiadiazol - Biohumus - Uhličitan vápenatý - Polysulfid vápenatý - Oxid uhoľnatý - Kazeín - Chinínhydrochlorid - Citrusový extrakt/grapefruitový extrakt - Prach z ihlíc ihličnanov - Komplex medi: 8-hydroxychinolín s kyselinou salicylovou - Kumylfenol - Di-1-p-mentén - Dodekan-1-yl-acetát - Etánedial (glyoxál) - Etyl-2,4-dekadiénoát - Extrakt z rastlín duba červeného, opuncie, sumacha voňavého, koreňovca červeného - Extrakt z Menta piperata - Extrakt z Equisetum - Extrakt z čajovníka - Zvyšky z destilácie tuku - Mastné kyseliny/kyselina izomaslová - Mastné kyseliny/kyselina izovalérová - Mastné kyseliny/kyselina laurová - Mastné kyseliny/kyselina valérová - Flufenzín - Flumetsulam - Cesnaková kaša - Hexametyléntetramín (urotropín) - Ichtyolový komplex - Pyrofosfát železa - Kyselina jazmónová - Laktofén - Lanolín - Metyl-p-hydroxybenzoát - Mliečny albumín - Horčicový prášok - Kyselina N-fenylftalámová - Oleín - Kyselina p-hydroxybenzoová - Polyvinylacetát - Propizochlór - Propolis - Pythium oligandrum - Repelent (podľa chuti) rastlinného a živočíšneho pôvodu/potravinový extrakt/kyselina fosforečná a rybia múčka - Repelenty (podľa pachu) živočíšneho alebo rastlinného pôvodu/tallový olej - Živice --------------------------------------------------